**Tiszakécske Város Önkormányzata Képviselő-testületének**

**19/2015. (X.29.) önkormányzati rendelete**

**Az építményadóról**

Tiszakécske Város Önkormányzata Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva, a Tiszakécske Város Önkormányzata Képviselő-testületének a Tiszakécske Város Önkormányzata Képviselő-testületének Szervezeti és Működési Szabályzatáról szóló 23/2019. (XI.01.) önkormányzati rendelet 4. melléklet 1.1.3. pontjában biztosított véleményezési jogkörében eljáró Pénzügyi, Vagyonhasznosító és Településfejlesztési Bizottság véleményének kikérésével a következőket rendeli el:[[1]](#footnote-1)

**1.§**

Az önkormányzat illetékességi területén a korábban bevezetett építményadót határozatlan időre fenntartja.

**2.§[[2]](#footnote-2)[[3]](#footnote-3)**

Mentes az építményadó alól – az üdülő, szállásépület vagy ténylegesen ilyen célra használt építmény kivételével – minden olyan építmény, mely nem vállalkozás célját szolgálja.

**3. §**

(1) Az építményadó alapja az építmény négyzetméterben számított hasznos alapterülete.

(1a)[[4]](#footnote-4) Reklámhordozó esetén az építményadó alapja a reklámhordozó a helyi adókról szóló 1990. évi C. törvény (továbbiakban: Htv.) 15/A §-a szerint számított felülete.

(2)[[5]](#footnote-5) Az adó évi mértéke:

1. Az ingatlan-nyilvántartási bejegyzésben ekként szereplő vagy ténylegesen ilyen célra használt kereskedelmi üzlet, bolt, abc, üzletház, játékterem, csárda, bisztró, borozó, söröző, büfé, cukrászda, kávézó, kávéház, teaház, fagylaltozó, étterem, vendéglő, presszó, iroda után

aa) 0-50 m2 között 300,- Ft/m2/év

ab) 51 m2-100 m2 között 15.000,-Ft és az 50 m2 feletti rész után 200,- Ft/m2/év

ac) 101 m2 – 200 m2 között 25.000,-Ft és a 100 m2 feletti rész után 100,- Ft/m2/év

ad) 200 m2 felett 35.000,-Ft és a 200 m2 feletti rész után 10,- Ft/m2/év

b) Üdülő, szállásépület vagy ténylegesen ilyen célra használt építmény után

 ba) 0-60 m2 között 650,-Ft/m2/év

 bb) 60 m2 felett 39.000,-Ft és a 60 m2 feletti rész után 880,-Ft/m2/év[[6]](#footnote-6)

c) [[7]](#footnote-7)Az önkormányzat illetékességi területén lévő ingatlanon elhelyezett, a településkép védelméről szóló törvény szerinti reklámhordozó esetén 0,00 Ft/m2

d) Műterem, rendelő, kórház, szanatórium, gyógyszertár esetén 0,00 Ft/m2

e) A Htv. 52. § 47. pontja szerinti egyéb nem lakás céljára szolgáló épület esetén 0,00 Ft/m2

f) A Htv. értelmező rendelkezéseiben és ezen rendeletben nem nevesített adótárgyak esetében az általános adómérték 0,00 Ft/m2.

**4. §**

Ez a rendelet 2016. január 1-jén lép hatályba.

Tiszakécske, 2015. október 29.

 **Tóth János Gombosné dr. Lipka Klaudia**

 polgármester jegyző

**ZÁRADÉK:**

**A rendelet kihirdetése a mai napon a Polgármesteri Hivatal hirdetőtábláján való kifüggesztéssel megtörtént.**

**Tiszakécske, 2015. október 29.**

**Gombosné dr. Lipka Klaudia**

 jegyző

1. Módosította a 25/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-1)
2. Módosította a 20/2017. (XI.30.) önkormányzati rendelet. Hatályba lép: 2018. január 1. [↑](#footnote-ref-2)
3. Módosította a 25/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-3)
4. Kiegészítette a 20/2017. (XI.30.) önkormányzati rendelet. Hatályba lép: 2018. január 1. [↑](#footnote-ref-4)
5. Módosította a 20/2017. (XI.30.) önkormányzati rendelet. Hatályba lép: 2018. január 1. [↑](#footnote-ref-5)
6. Módosította a 25/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-6)
7. Kiegészítette a 20/2017. (XI.30.) önkormányzati rendelet. Hatályba lép: 2018. január 1. [↑](#footnote-ref-7)